b'\n_START_ARTICLE_\nUinu, uinu lemmikkini 2\n_START_SECTION_\nJuoni\n_START_PARAGRAPH_\nElokuva kertoo nuoresta Jeffist\xc3\xa4, joka muuttaa is\xc3\xa4ns\xc3\xa4, Chasen, kanssa pieneen Ludlowin kyl\xc3\xa4\xc3\xa4n aloittaakseen uuden el\xc3\xa4m\xc3\xa4n, sen j\xc3\xa4lkeen kun perheen \xc3\xa4iti menetti henkens\xc3\xa4. Jeffi\xc3\xa4 kiusataan koulussa, eik\xc3\xa4 h\xc3\xa4n tunnu saavan yst\xc3\xa4vi\xc3\xa4 kunnes tapaa Drewin. Drew asuu \xc3\xa4itins\xc3\xa4 ja ilke\xc3\xa4n is\xc3\xa4puolensa kanssa ja h\xc3\xa4nell\xc3\xa4 on koira, jonka Drewin is\xc3\xa4puoli, Gus, ampuu kyll\xc3\xa4styneen\xc3\xa4 koiran jatkuvaan haukuntaan. Jeff ja Drew hautaavat koiran vanhalle intiaanien hautausmaalle. Legendan mukaan maaper\xc3\xa4 her\xc3\xa4tt\xc3\xa4isi kuolleet henkiin. Jeff ja Drew pit\xc3\xa4v\xc3\xa4t tarinoita pelkk\xc3\xa4n\xc3\xa4 h\xc3\xb6pin\xc3\xa4n\xc3\xa4, mutta koira palaakin takaisin. Uinu, uinu lemmikkini I:n kissan tavoin, intiaanien hautausmaan haudasta noussut koirakin haisee omituiselle, ja silmiss\xc3\xa4 n\xc3\xa4kyy jotakin outoa. Kun koira tappaa Drewin is\xc3\xa4puolen Gusin, pojat p\xc3\xa4\xc3\xa4tt\xc3\xa4v\xc3\xa4t tehd\xc3\xa4 saman kuin aiemminkin. He hautaavat Gusin intiaanien hautausmaalle. Gus her\xc3\xa4\xc3\xa4 henkiin, ja hetken Drew jopa iloitsee, ett\xc3\xa4 haudasta noussut Gus on paljon mukavampi kuin entinen Gus. Ilo p\xc3\xa4\xc3\xa4ttyy lyhyeen, kun Gusista alkaa ilmet\xc3\xa4 todella pahoja piirteit\xc3\xa4. Helvetti p\xc3\xa4\xc3\xa4see valloilleen.\n_START_SECTION_\nTuotanto\n_START_PARAGRAPH_\nEnsimm\xc3\xa4isen Uinu, uinu lemmikkini -elokuvan suuren menestyksen my\xc3\xb6t\xc3\xa4 Paramount osoitti hetimiten kiinnostusta jatko-osan ty\xc3\xb6st\xc3\xa4miseen. Kummatkin leffat ohjannut Mary Lambert oli py\xc3\xb6ritellyt mieless\xc3\xa4 ideaa suorasta jatkumosta, jossa tarinan keski\xc3\xb6ss\xc3\xa4 olisi aiemmasta elokuvasta tuttu Creedin perheen eloonj\xc3\xa4\xc3\xa4nyt tyt\xc3\xa4r Ellie teini-ik\xc3\xa4\xc3\xa4n varttuneena. Paramount ei kumminkaan innostunut lainkaan ajatuksesta keskitt\xc3\xa4\xc3\xa4 tarina teinityt\xc3\xb6n ymp\xc3\xa4rilke, joten jatko-osaan luotiin uusia hahmoja itsen\xc3\xa4isemp\xc3\xa4\xc3\xa4 tarinaa ajatellen. Vasta 13-vuotias Edward Furlong kiinnitettiin p\xc3\xa4\xc3\xa4rooliin saatuaan aiemmin maailmanmainetta roolistaan Terminator 2 \xe2\x80\x93 Tuomion p\xc3\xa4iv\xc3\xa4 -elokuvassa.\n_START_SECTION_\nArvioita\n_START_PARAGRAPH_\nVideo-oppaassa vuodelta 1994 Bello Romano sanoo elokuvaa heikoksi ja edelt\xc3\xa4j\xc3\xa4\xc3\xa4ns\xc3\xa4 raaemmaksi jatkorahastukseksi ja antaa sille kaksi t\xc3\xa4hte\xc3\xa4 viidest\xc3\xa4, mik\xc3\xa4 vastaa sanallista arviota \xe2\x80\x9dkeskinkertainen\xe2\x80\x9d.'